Έγκριση μελέτης (ενεργητικής) πυροπροστασίας

Περιγραφή: Η διαδικασία αφορά την έγκριση Μελέτης (Ενεργητικής) Πυροπροστασίας. 

H διαδικασία «Έγκριση μελέτης (ενεργητικής) πυροπροστασίας», όπως καθορίζεται στην υπ’ αριθμ. 13/2021 Πυροσβεστική Διάταξη (5519 Β), διενεργείται αποκλειστικά μέσω του πληροφοριακού συστήματος Ε-Άδειες
Θεσμικός φορέας: Θεσμικός φορέας: title: el: ΥΠΟΥΡΓΕΙΟ ΚΛΙΜΑΤΙΚΗΣ ΚΡΙΣΗΣ ΚΑΙ ΠΟΛΙΤΙΚΗΣ ΠΡΟΣΤΑΣΙΑΣ
en: MINISTRY FOR CLIMATE CRISIS AND CIVIL PROTECTION
Παρέχεται σε: Μηχανικούς
Σημεία εξυπηρέτησης: title: Γραφεία Πυρασφάλειας
Ψηφιακά σημεία παροχής: title: Ε-Άδειες
Αριθμός δικαιολογητικών: 5 έως 17
Κόστος: Παρέχεται χωρίς κόστος
Προϋποθέσεις: conditions_name: Να είναι κάτοχος διπλώματος μηχανικού αντίστοιχου της ειδικότητάς του, των πολυτεχνικών σχολών ανώτατης εκπαίδευσης της ημεδαπής.
conditions_type: Εκπαιδευτικές
conditions_name: Να είναι κάτοχος διπλώματος μηχανικού αντίστοιχου της ειδικότητάς του των τμημάτων πολυτεχνικών σχολών πανεπιστημιακών ιδρυμάτων ανώτατης εκπαίδευσης της ημεδαπής.
conditions_type: Εκπαιδευτικές
conditions_name: Να είναι κάτοχος διπλώματος μηχανικού αντίστοιχου της ειδικότητάς του ισότιμων σχολών του εξωτερικού.
conditions_type: Εκπαιδευτικές
conditions_name: Να έχει λάβει άδεια άσκησης επαγγέλματος από το Τεχνικό Επιμελητήριο Ελλάδας, ώστε να καθίσταται υποχρεωτικά μέλος του και να φέρει τον τίτλο του «Διπλωματούχου Μηχανικού - Μέλους Τ.Ε.Ε.».
conditions_type: Επαγγελματικές
conditions_name: Να έχει αποκτήσει προσωπικούς κωδικούς πρόσβασης στην  ηλεκτρονική υπηρεσία «My TEE».
conditions_type: Χρήσης
Αίτηση: Κατάθεση: Κατάθεση από τον αιτούντα (ψηφιακή)
Κατατίθεται από: Φυσικά πρόσωπα
Σημειώσεις: Από την ημερομηνία έναρξης ισχύος του πληροφοριακού συστήματος, σύμφωνα με την προβλεπόμενη στη διαπιστωτική πράξη του Προέδρου του ΤΕΕ, που προβλέπεται στην υπ’ αριθμ. οικ. ΥΠΕΝ/ΔΑΟΚΑ/93311/3679/2021 Απόφαση του Υφυπουργού Περιβάλλοντος και Ενέργειας (4874 Β΄), η διαδικασία για την υποβολή, έλεγχο, διαχείριση και παρακολούθηση της ροής εργασιών για την έκδοση των διοικητικών πράξεων πυροπροστασίας της παρούσας, διενεργείται αποκλειστικά ηλεκτρονικά μέσω του πληροφοριακού συστήματος «Ε-Άδειες», κατόπιν σχετικής αίτησης από εξουσιοδοτημένο μηχανικό και την υποβολή των απαιτούμενων, κατά περίπτωση δικαιολογητικών και στοιχείων.

Η πρόσβαση στο «Ε-Άδειες», αναφορικά με την έκδοση των διοικητικών πράξεων πυροπροστασίας, πραγματοποιείται μέσω της Ενιαίας Ψηφιακής Πύλης της Δημόσιας Διοίκησης (gov.gr), την οποία θα χρησιμοποιούν όλοι οι εμπλεκόμενοι στις διαδικασίες έκδοσης των ανωτέρω πράξεων, ήτοι οι αρμόδιες Πυροσβεστικές Υπηρεσίες (Γραφεία ή Τοπικά Παραρτήματα Προληπτικής και Κατασταλτικής Πυρασφάλειας) και οι εξουσιοδοτημένοι διαχειριστές.
Τίτλος: Έγκριση μελέτης (ενεργητικής) πυροπροστασίας
Τύπος αίτησης: Αίτηση
Εξερχόμενα: Διοικητική πράξη
Έναυσμα σε άλλη διαδικασία
Παραγωγή Ψηφιακού εγγράφου
Νομοθεσία: rule_decision_number: 69019 οικ. Φ.700.13
rule_decision_year: 2021
rule_description: Έγκριση της υπ’ αριθμ. 13/2021 Πυροσβεστικής Διάταξης με θέμα: «Καθορισμός της διαδικασίας υποβολής των απαιτούμενων δικαιολογητικών, ελέγχου και έκδοσης των διοικητικών πράξεων πυροπροστασίας σε επιχειρήσεις - εγκαταστάσεις, κατ’  εφαρμογή του άρθρου 167 του ν. 4662/2020 (27 Α΄)»
rule_gazette_doc_issue: Β
rule_gazette_doc_number: 5519
rule_type: Υπουργική Απόφαση
rule_decision_number: ΥΠΕΝ/ΔΑΟΚΑ/93311/3679
rule_decision_year: 2021
rule_description: Προσθήκη στην υπό στοιχεία ΥΠΕΝ/ΥΠΡΓ/48123/6983/2018 απόφαση του Υπουργού Περιβάλλοντος και Ενέργειας «Διαδικασίες ηλεκτρονικής υποβολής, ελέγχου και έκδοσης των διοικητικών πράξεων του άρθρου 29 του ν. 4495/2017 (και καθορισμός ηλεκτρονικών υπηρεσιών σύμφωνα με τις διατάξεις του άρθρου 33 του ν. 4495/2017». (3136 Β’)
rule_gazette_doc_issue: Β
rule_gazette_doc_number: 4874
rule_type: Υπουργική Απόφαση
Παρατηρήσεις: 1.) Στις πάσης φύσης επιχειρήσεις - εγκαταστάσεις, που εμπίπτουν στο πεδίο εφαρμογής της υπ’ αριθμ. 13/2021 Πυροσβεστικής Διάταξης (5519 Β΄), εγκρίνονται μελέτες (ενεργητικής) πυροπροστασίας από τις οικείες Πυροσβεστικές Υπηρεσίες (Γραφεία ή Τοπικά Παραρτήματα Προληπτικής και Κατασταλτικής Πυρασφάλειας), κατόπιν υποβολής σχετικής αίτησης και την υποβολή των κατά περίπτωση δικαιολογητικών των Περιπτώσεων του Παραρτήματος Α της υπ΄ αριθμ. 13/2021 Πυροσβεστικής Διάταξης (5519 Β΄), στις κάτωθι περιπτώσεις:

α.) Έκδοσης πιστοποιητικού (ενεργητικής) πυροπροστασίας, εφόσον αυτό απαιτείται (Άρθρο 6 της υπ΄ αριθμ. 13/2021 Πυροσβεστικής Διάταξης (5519 Β΄)).

β.) Εφόσον απαιτείται ως απαραίτητο δικαιολογητικό για την έκδοση οικοδομικής άδειας, φακέλου χρηματοδοτικών προγραμμάτων, το οποίο αποδεικνύεται από σχετικό νομοθετικό πλαίσιο ή έγγραφο του φορέα χρηματοδότησης.

γ.) Όπου λόγω αδυναμίας πλήρους συμμόρφωσης με τις απαιτήσεις πυροσβεστικών ή ειδικών διατάξεων πυροπροστασίας, παρέχεται το δικαίωμα αίτησης αποκλίσεων από αυτές.

2.) Εφόσον κατά τη διαδικασία εξέτασης, ελέγχου της / των προς έγκριση μελέτης (ενεργητικής) πυροπροστασίας:

α.) Διαπιστωθούν ελλείψεις, παραλείψεις ή απαιτήσεις από τις διατάξεις πυροπροστασίας κτιρίων ή εγκαταστάσεων που εμπίπτουν στο πεδίο εφαρμογής της παρ. 2 του άρθρου 1 της υπ΄ αριθμ. 13/2021 Πυροσβεστικής Διάταξης (5519 Β΄), οι Πυροσβεστικές Υπηρεσίες (Γραφεία ή Τοπικά Παραρτήματα Προληπτικής και Κατασταλτικής Πυρασφάλειας) δεν προβαίνουν στην έγκριση της μελέτης (ενεργητικής) πυροπροστασίας και αποστέλλουν τις διαπιστωμένες ελλείψεις - παρατηρήσεις, προκειμένου ο αρμόδιος κατά νόμο μηχανικός να προβεί στις απαιτούμενες διορθώσεις.

β.) Επιπροσθέτως, στα κτίρια, επιχειρήσεις, εγκαταστάσεις που εμπίπτουν στο πεδίο εφαρμογής της παρ. 2.1. του άρθρου 1 της υπ΄ αριθμ. 13/2021 Πυροσβεστικής Διάταξης (5519 Β΄) (Περίπτωση 1η του Παραρτήματος Α), η μελέτη ενεργητικής πυροπροστασίας διορθώνεται και υποβάλλεται από τον αρμόδιο μηχανικό εκ νέου στο πληροφοριακό σύστημα έκδοσης οικοδομικών αδειών «Ε-Άδειες» για την ενημέρωση / αναθεώρηση της οικοδομικής άδειας ή άλλης πράξης εκτέλεσης οικοδομικών εργασιών.

γ.) Η ανωτέρω διαδικασία ακολουθείται και στις περιπτώσεις που κατά τον προηγούμενο έλεγχο διαπιστωθούν ελλείψεις ή λάθη σε στοιχεία της μελέτης παθητικής πυροπροστασίας της 1ης Περίπτωσης του Παραρτήματος Α που επιδρούν στα στοιχεία της μελέτης (ενεργητικής) πυροπροστασίας (Παράρτημα Β) της υπ΄ αριθμ. 13/2021 Πυροσβεστικής Διάταξης (5519 Β΄).

δ.) Διαπιστωθούν ελλείψεις, παραλείψεις ή απαιτήσεις από τις διατάξεις πυροπροστασίας κτιρίων ή εγκαταστάσεων που εμπίπτουν στο πεδίο εφαρμογής της παρ. 2.1. του άρθρου 1 της υπ΄ αριθμ. 13/2021 Πυροσβεστικής Διάταξης (5519 Β΄), σε στοιχεία της μελέτης παθητικής πυροπροστασίας της 1ης Περίπτωσης του Παραρτήματος Α, που δεν επιδρούν στην ενεργητική πυροπροστασία, όπως μη τήρησης αριθμού - πλάτους οδεύσεων διαφυγής (οριζόντιων - κατακόρυφων), εξόδων - τελικών εξόδων κινδύνου, απαιτήσεων ελέγχου εξωτερικής μετάδοσης της φωτιάς κλπ., οι Πυροσβεστικές Υπηρεσίες (Γραφεία ή Τοπικά Παραρτήματα Προληπτικής και Κατασταλτικής Πυρασφάλειας) προβαίνουν στην έγκριση της μελέτης ενεργητικής πυροπροστασίας, εφόσον έχει συνταχθεί σύμφωνα με τις απαιτήσεις των γενικών και ειδικών άρθρων για τη χρήση του κτιρίου ή επιχείρησης - εγκατάστασης. Στην περίπτωση αυτή, οι ως άνω διαπιστωθείσες παρατηρήσεις δύνανται να κοινοποιούνται με κάθε πρόσφορο μέσο στην αρμόδια Υπηρεσία Δόμησης, για τις περαιτέρω δικές τις ενέργειες, στον ιδιοκτήτη - εκμεταλλευτή της επιχείρησης - εγκατάστασης και το συντάξαντα τη μελέτη παθητικής πυροπροστασίας αρμόδιο μηχανικό.

3.) Σε κτίρια με χρήση Συνάθροιση Κοινού, Βιομηχανίες - Βιοτεχνίες και Αποθήκευση, τα οποία είναι μεγάλης κλίμακας και ιδιάζουσας μορφής και λειτουργίας, στα οποία είναι αιτιολογημένα αδύνατη η πλήρης εφαρμογή των διατάξεων παθητικής πυροπροστασίας και δίνεται η δυνατότητα σύνταξης κατά παρέκκλιση μελέτης παθητικής πυροπροστασίας, κατ’ εφαρμογή της παρ. 2.5. του Κεφαλαίου Α΄ του π.δ. 41/2018 (Α΄ 80) ή της παρ. 5 του άρθρου 15 του π.δ. 71/1988 (Α΄ 32), εφόσον διαπιστώνονται ελλείψεις σε στοιχεία παθητικής πυροπροστασίας και μετά την εγκατάσταση του αυτόματου συστήματος καταιονισμού ύδατος (πυρόσβεσης με νερό), όπως δείκτης πυραντίστασης, εμβαδόν ή όγκος πυροδιαμερίσματος, μήκος απροστάτευτης όδευσης διαφυγής, οι Πυροσβεστικές Υπηρεσίες (Γραφεία ή Τοπικά Παραρτήματα Προληπτικής και Κατασταλτικής Πυρασφάλειας) δεν εγκρίνουν την υποβαλλόμενη μελέτη ενεργητικής πυροπροστασίας και οι ως άνω διαπιστωθείσες παρατηρήσεις δύνανται να κοινοποιούνται με κάθε πρόσφορο στην αρμόδια Υπηρεσία Δόμησης, στην αρμόδια αδειοδοτούσα ή εποπτεύουσα Αρχή λειτουργίας της εγκατάστασης, στον υπεύθυνο της επιχείρησης - εγκατάστασης, στον αρμόδιο μελετητή μηχανικό και στην επιτροπή παρεκκλίσεων του Υπουργείου Περιβάλλοντος και Ενέργειας (Υ.Π.ΕΝ.).

4.) Κατά τη σύνταξη των μελετών πυροπροστασίας από τους αρμόδιους κατά νόμο μηχανικούς, για τη λήψη των μέτρων και μέσων πυροπροστασίας σε ό,τι αφορά το είδος και τον αριθμό αυτών, θα λαμβάνονται υπόψη στο ακέραιο μόνο τα προβλεπόμενα από την κείμενη νομοθεσία κατά περίπτωση μέτρα και μέσα πυροπροστασίας. Εφόσον ο ιδιοκτήτης ή εκμεταλλευτής της επιχείρησης επιθυμεί ή ο αρμόδιος κατά νόμο μηχανικός προτείνει, την εγκατάσταση ή / και λήψη επιπρόσθετων μέτρων και μέσων πυροπροστασίας, δύναται να λαμβάνονται κατά την κρίση τους χωρίς την αναφορά τους στη μελέτη (ενεργητικής) πυροπροστασίας και την απεικόνισή τους στα σχέδια κατόψεων.

5.) Στο πλαίσιο εξέτασης υποβληθείσας μελέτης (ενεργητικής) πυροπροστασίας, οι Πυροσβεστικές Υπηρεσίες (Γραφεία ή Τοπικά Παραρτήματα Προληπτικής και Κατασταλτικής Πυρασφάλειας) δεν υπεισέρχονται και δεν έχουν αρμοδιότητα εξέτασης θεμάτων που αφορούν την τήρηση των γενικών ή ειδικών πολεοδομικών διατάξεων (όπως ΝΟΚ, Κτιριοδομικό Κανονισμό), με εξαίρεση τα αναφερόμενα στο άρθρο 3 της υπ΄ αριθμ 13/2021 Πυροσβεστικής Διάταξης (5519 Β΄). 

6.) Από την έναρξη ισχύος της υπ΄ αριθμ. 13/2021 Πυροσβεστικής Διάταξης (5519 Β΄) καταργούνται: 

α.) Η παρ. 63 της υπ’ αριθμ. 3021/19/6/1986 κοινής υπουργικής απόφασης «Περιορισμός πιστοποιητικών και άλλων δικαιολογητικών που απαιτούνται από τις κείμενες διατάξεις για τη διεκπεραίωση υποθέσεων των πολιτών από υπηρεσίες του δημόσιου τομέα» (847 Β΄).

β.) Η υπ’ αριθμ. 70942 Φ.701.2/5.11.2019 Απόφαση Αρχηγού Π.Σ. «Καθορισμός της διαδικασίας και των απαιτούμενων δικαιολογητικών για την έγκριση μελετών ενεργητικής πυροπροστασίας» (ΑΔΑ:Ω7Ο346ΜΚ6Π-ΜΩΟ).
Σχετικά: Έννομα μέσα προστασίας ή έφεσης: Αίτηση θεραπείας, Ιεραρχική Προσφυγή
Σημειώσεις: Για την ανάκληση, τροποποίηση ή ακύρωση της εκδοθείσας διοικητικής πράξης, ο ενδιαφερόμενος δύναται να υποβάλει αίτηση θεραπείας - ιεραρχική προσφυγή, σύμφωνα με τα οριζόμενα στο άρθρο 24 του ν. 2690/1999 (45 Α΄), όπως ισχύει.
Άλλες πληροφορίες: Εναλλακτικοί τίτλοι: Μελέτη (Ενεργητικής) Πυροπροστασίας
Έγκριση Μελέτης Πυροπροστασίας
Μελέτη Πυροπροστασίας
Έγκριση Μελέτης Πυρασφάλειας
Μελέτη Πυρασφάλειας
Επίσημος τίτλος: Έγκριση Μελέτης (Ενεργητικής) Πυροπροστασίας